14. srpnja u Domovinskom ratu

**Domovinski rat po nadnevcima**: 14. srpnja u Domovinskom ratu.

- Počeli Dani srpske kulture u Kninskoj krajini, a najavljeno je sudjelovanje najgrlatijih pobornika srpske autnomije iz Društva književnika Srbije.

- Većina Hrvata izbjegla iz svojih kuća na Baniji kako bi umakli napadima srpskih terorista.

**- Mitropolit Jovan Pavlović, jedan od najžešćih "jastrebova" u Srpskoj pravoslavnoj crkvi, razaslao u svijet klevetničko pismo protiv Hrvatske, hrvatskog naroda i Katoličke crkve.**

- Dramatičan apel slavonskobrodske općinske vlade predsjedniku hrvatske Vlade dr. Greguriću: "**Grad je pred kolapsom, zbog izbjeglica iz Bosne".**

- Vojno tužiteljstvo u Splitu podiglo optužnicu protiv predsjednika SDS-a dr. Jovana Raškovića.

- Trebinjski četnici i srbocrnogorska vojska granatirali užu gradsku jezgru Dubrovnika, te Gruž i Lapad.

- Poklano 40.000 Muslimana a srpski patrijarh šuti - izjavio vrhovni poglavar Rijaseta Islamske zajednice, reis-ul ulema hadži ef. Jakub Selimoski.

- Amerikanac srpskog porijekla Milan Panić izbran za novog premijera tzv. SR Jugoslavije.

- Austrija zahtijeva od UN vojnu intervenciju u BiH, ako glavni tajnik do 16. srpnja ne izvijesti da su borbe prestale.

- Srpski zlikovci uporni u nastojanju da spriječe otvaranje aerodroma Zadar i pontonskog mosta u Maslenici, sa šest tenkovskih projektila gađali Zadar, a iz VBR-a Biograd.

- Pobunjeni hrvatski Srbi topovima, haubicama i raketama "orkan" napali Šibenik, Raslinu, Bilicu, Skradin i Unešić.

- U Đakovačko-srijemskoj biskupiji tijekom rata srušeno 14 a oštećeno 50 crkava.

**- Nakon žestoke ofenzive muslimanskih snaga u mostarskoj kotlini, u kontraudaru HVO uspio povratiti položaje.**

- SAD oštro odbacile ideju o podjeli BiH.

- Odbor Državnog doma Slovenije za međunarodne odnose većinom glasova potvrdio Nacrt sporazuma o platnom prometu između Republike Hrvatske i Slovenije.

**- Britanski izvjestitelji iz Viteza javljaju da su muslimanske snage počele upotrebljavati i kemijsko oružje u napadima na položaje HVO-a.**

- U talijansku vojnu bazu Aviano pristalo 12 američkih borbenih zrakoplova, koji bi mogli biti upotrebljeni u akcijama u BiH.

- UNPROFOR-u treba omogućiti da obavlja funkciju u skladu s preuzetim obvezama, a konačnu odluku o njegovu mandatu donijet će Sabor u rujnu, stav je hrvatske Vlade, koja je zamolila prognanike, da, štiteći vlastita prava, ne ugroze interese države.

- Na prosvjednom skupu prognanika ispred sjedišta UNPROFOR-a na Selskoj cesti u Zagrebu zatraženo da "plave kacige" stanu na granice Hrvatske, a UNPA-zone uđe hrvatska policija.

- Bosanski Srbi na Palama ocijenili plan kontaktne skupine "nepotpunim" te zatražili prekid daljnjih razgovora dok se plan ne dopuni, jer je propustio odrediti status Sarajeva i ustavni položaj samoproglašene srpske države u BiH, a i predloženi zemljovid BiH je nepotpun, kaže se u priopćenju Karadžićeva SDS-a.

- Thorvald Stoltenberg imenovan posebnim izaslanikom Ujedinjenih naroda za bivšu Jugoslaviju, a Vasushi Akashi ostaje i dalje specijalnim izaslanikom glavnog tajnika UN-a za bivšu Jugoslaviju.

- Pobunjeni hrvatski Srbi oteli na području nekadašnjeg južnog sektora dio opreme češkog bataljuna UNCRO-a, izjavio glasnogovornik UN-a u Zagrebu Christopher Gunness.

- Nastavljen egzodus muslimanskog pučanstva iz Srebrenice, u zračnu luku u Tuzli stiglo 19.707 izbjeglica.

- Predizbornu kampanju, koja je trebala započeti sutra za rujanske izbore u BiH, OESS odgodio za četiri dana, jer SDS još nije donio nikakvu odluku o odlasku Karadžića s čelne funkcije stranke.

## Izvori

* Hrvatski informativni centar *Hrvatski spomenar: 11. srpnja - 20. srpnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.